คือวันนี้ช่วงเย็นรู้สึกปวดท้อง แน่นท้อง อึดอัด เลยกินยาแอนตาซิลแบบเม็ดไป อาการก็หายไปแปปนึงค่ะ แล้วก็เป็นอีก ปวดทางด้านซ้ายค่ะ ไม่ทราบว่าเป็นอาการท้องอืดรึป่าวคะ
สวัสดีค่ะ การวินิจฉัยที่เป็นไปได้-ท้องอืดจากมีลมหรือน้ำในช่องท้อง-ลำไส้อักเสบ-ลำไส้อุดตัน มักเกิดในผู้ที่เคยผ่าตัดหน้าท้องมาก่อน จะคลื่นไส้ ไม่ถ่าย ไม่ผายลมหากมีอาการท้องอืดมาก คลื่นไส้ กินได้น้อย มีไข้ ไม่ถ่าย ไม่ผายลมเลย ควรไปพบแพทย์เพื่อทำเอ็กซเรย์หน้าท้องดูว่ามีอาการลำไส้อุดตันหรือไม่ ซึ่งเป็นภาวะอันตรายควรได้รับการดูแลใกล้ชิดในรพ.และผ่าตัดถ้าจำเป็น ถ้าเป็นภาวะท้องอืดธรรมดาอาการมักจะค่อยๆดีขึ้นได้เองภายใน 1-2 วันค่ะการดูแลตัวเองเบื้องต้นหลีกเลี่ยงการรับประทานอาหารมื้อใหญ่ๆ ไม่กินแล้วนอนลงทันที ขับถ่ายทุกวันให้เป็นเวลา พยายามลุกเดินบ่อยๆให้ลำไส้บีบตัวทำงานได้ดี